cyanic-selkie/wikianc huggingface dataset:
চীনে স্বাস্থ্য
স্বাস্থ্য এবং স্যানিটেশন
দেশপ্রেমিক স্বাস্থ্য প্রচারাভিযান, প্রথম ১৯৫০ সালে শুরু উন্নত লক্ষ্য প্রচারাভিযানগুলি স্যানিটেশন এবং স্বাস্থ্যবিধি চীন-এ। ইউনিসেফ চীনে স্বাভাবিক স্বাস্থ্যের মান উন্নয়নের জন্য সরকারী কর্মসূচি এবং নীতিমালা অন্তর্ভুক্ত করার পরিকল্পনা করেছে। প্রোগ্রামগুলি এবং নীতিগুলি শিক্ষার্থীদের মৌলিক স্বাস্থ্যবিধি সম্পর্কে শেখানোর জন্য এবং প্রচারণা তৈরির জন্য ব্যবহার করা হয় যাতে মানুষ কেবল পানির পরিবর্তে সাবান দিয়ে তাদের হাত ধোতে উৎসাহিত করে।
চীনে WHO
৭ এপ্রিল ১৯৪৮ বিশ্ব স্বাস্থ্য সংস্থা (হু) সংবিধানে শুরু থেকে চীনকে  সদস্য করা হয়েছে।
ডাব্লুএইচও চীন অফিস সাম্প্রতিক বছরগুলিতে তার কার্যক্রমের ক্ষেত্রকে উল্লেখযোগ্যভাবে বৃদ্ধি করেছে, বিশেষত ২০০৩ এর বড় এসএআরএস প্রাদুর্ভাব অনুসরণ করে । সরকারের স্বাস্থ্য কর্মসূচির জন্য সহায়তা প্রদান, স্বাস্থ্য মন্ত্রণালয় এবং সরকারের অভ্যন্তরে অন্যান্য অংশীদারদের পাশাপাশি জাতিসংঘের সংস্থা এবং অন্যান্য সংস্থার সাথে কাজ করার জন্য ডব্লুএইচওর ভূমিকা ।
চীন সরকার ডাব্লুএইচওর সহায়তায় এবং সহায়তায় জনগণের স্বাস্থ্যকে শক্তিশালী করেছে। বর্তমান পঞ্চবার্ষিকী পরিকল্পনা জনস্বাস্থ্যকে উল্লেখযোগ্য উপায়ে অন্তর্ভুক্ত করেছে। সরকার স্বীকার করেছে যে কয়েক মিলিয়ন নাগরিক যেমন দেশের অর্থনৈতিক প্রবৃদ্ধির মাঝেও উন্নতি লাভ করছে, তেমনি লক্ষ লক্ষ লোক পিছিয়ে রয়েছে এবং স্বাস্থ্যসেবা অনেকেরই পারে না। চীনর জন্য চ্যালেঞ্জ হ'ল বর্ণালী জুড়ে তার স্বাস্থ্যসেবা ব্যবস্থাটিকে শক্তিশালী করা, বৈষম্য হ্রাস এবং বৃহত্তর জনগণের জন্য স্বাস্থ্যসেবা পরিষেবাগুলিতে অ্যাক্সেস সম্পর্কিত আরও ন্যায়সঙ্গত পরিস্থিতি তৈরি করা।
একই সাথে, চিরন্তন আন্তঃসংযুক্ত বিশ্বে চীন সার্স এবং এভিয়ান ইনফ্লুয়েঞ্জার মতো সংক্রামক রোগের ঝুঁকি দ্রুত সনাক্তকরণ এবং মোকাবেলার লক্ষ্যে নজরদারি ব্যবস্থা শক্তিশালীকরণ সহ বিশ্ব জনস্বাস্থ্যের প্রতি তার দায়িত্ব গ্রহণ করেছে । আর একটি বড় চ্যালেঞ্জ হ'ল এইচআইভি / এইডস- এর মহামারী, যা চীনের মূল অগ্রাধিকার।
এছাড়াও, চীন সরকারের অনুরোধে বিশেষ ক্ষেত্রের ডব্লিউএইচওর প্রযুক্তি বিশেষজ্ঞরা স্বল্পমেয়াদী ভিত্তিতে উপলব্ধ করতে পারবেন। চীন ডাব্লুএইচওর একটি সক্রিয়, অবদানকারী সদস্য এবং বিশ্ব এবং আঞ্চলিক স্বাস্থ্য নীতিতে মূল্যবান অবদান রেখেছে। চীন থেকে প্রযুক্তি বিশেষজ্ঞরা বিভিন্ন বিশ্বব্যাপী কারিগরি বিশেষজ্ঞ পরামর্শদাতা কমিটি এবং গোষ্ঠীগুলিতে তাদের সদস্যতার মাধ্যমে ডব্লুএইচও-তে অবদান রেখেছেন।
শামসুর রাহমানের গ্রন্থাবলি
বাংলা ভাষার কবি শামসুর রাহমানের গ্রন্থের তালিকা নিম্নে প্রদত্ত হল:
রোমিল এন্ড জুগল
রোমিল এবং জুগল হচ্ছে একটি ভারতীয় হিন্দি ওয়েব সিরিজ, যা একতা কাপুর তার ভিডিও প্ল্যাটফর্ম 'এএলটিবালাজি'র জন্য প্রযোজনা করেছেন। রাজীব সিদ্ধার্থ (রোমিল) এবং মনরাজ সিং (জুগল) এই সিরিজের মূল চরিত্রে অভিনয় করেছেন। ওয়েব সিরিজটি সমলিঙ্গের প্রেম সম্পর্কৃত এবং সমাজ যেভাবে তাদের গ্রহণ / চিকিৎসা করবে সে সম্পর্কে।
কাহিনী
নাটকটি বর্তমান সমাজের দুজন পুরুষকে নিয়ে যারা একে অপরের প্রেমে পড়েছেন।
তামিল-ব্রাহ্মণ বালক জুগল (মনরাজ সিংহ) খানিকটা লাজুক, তবে তিনি পাঞ্জাবী হুঙ্ক এবং প্লেবয় রোমিলের (রাজীব সিদ্ধার্থ) প্রেমে পড়েন। একসাথে সময় কাটাতে এবং জীবন পরিভ্রমণের পরে, সংকীর্ণ মনের সমাজ তাঁদের বিষয়টি গ্রহণ করে, মেনে নেয়। তাদের পরিবার আরও সচেতন হয়। তারা বুঝতে পারে যে তাদের সম্পর্ক সম্পূর্ণ আসল এবং তারা একে অপরকে ছাড়া বাঁচতে পারে না। সাধারণ সমাজ এবং তাদের পরিবার উভয় তাঁদেরকে বিবাহিত দম্পতি হিসাবে মেনে নেয়।
পর্বগুলির তালিকা
যদিও সিরিজটি মূলত হিন্দিতে রচিত হয়েছে, তবে এটি তিনটি ভাষায় (দ্রাবিড় ভাষাগুলি) ডাব করা হয়েছে; মালায়ালাম, তামিল ও তেলুগু।
কলিন হাস্কেল
কলিন ম্যারি হাস্কেল (জন্ম ডিসেম্বর ৬, ১৯৭৬) আমেরিকান রিয়্যালিটি সো সার্ভেইভারের প্রথম ভাগের একজন প্রতিযোগী ছিল। তিনি জন এবং প্যাট্রিসিয়া হাস্কেল বেথেসডা, ম্যারিল্যান্ডে জন্ম দেন। কলিন ইউনিভার্সিটি অফ জর্জিয়ার একজন স্নাতক শিক্ষার্থী ছিলেন।
আবদুল কাদির (দ্ব্যর্থতা নিরসন)
আবদুল কাদির শিরোনাম নিম্নলিখিত ব্যক্তিবর্গকে নির্দেশ করে:
আতাউর রহমান খান খাদিম
আতাউর রহমান খান খাদিম (১লা ফেব্রুয়ারি, ১৯৩৩ - ২৬শে মার্চ, ১৯৭১) ছিলেন বাংলাদেশী শিক্ষাবিদ। তিনি ত্রিপুরার খড়মপুর গ্রামে জন্মগ্রহণ করেন। খান খাদিম ঢাকা বিশ্ববিদ্যালয় হতে পদার্থ বিজ্ঞানে ১৯৫৩ সালে বি.এসসি (অনার্স) এবং ১৯৫৪ সালে এম.এসসি. ডিগ্রি লাভ করেন এবং পশ্চিম জার্মানীর গোটিনজেন বিশ্ববিদ্যালয় থেকে কোয়ান্টাম থিওরী বিষয়ে পি.এইচ.ডি. করেন। পরবর্তীতে তিনি ঢাকা বিশ্ববিদ্যালয়ের পদার্থ বিজ্ঞান বিভগে প্রভাষক হিসেবে শিক্ষকতা শুরু করেন। ১৯৭১ সালের ২৫ মার্চ কালরাতে ইতিহাসের জঘন্যতম গণহত্যার সূত্র ধরে ২৬ মার্চ সকালে পাকিস্তানি বাহিনী আক্রমণ করে ঢাকা বিশ্ববিদ্যালয়ের শহীদুল্লাহ‌ হলে এবং হত্যা করে শহীদুল্লাহ্‌ হলের তৎকালীন মেধাবী এই আবাসিক শিক্ষককে। উল্লেখ্য, খান খাদিম ছাড়া শহীদুল্লাহ্‌ হলের আরও একজন আবাসিক শিক্ষক সেদিন পাক-বাহিনীর হত্যাযজ্ঞের শিকার হয়েছিলেন। তিনি গণিত বিভাগের শরাফত আলী।
জন্ম ও শিক্ষাজীবন
আতাউর রহমান খান খাদিমের পিতার নাম দৌলত আহমদ খাদিম এবং মাতার নাম আঞ্জুমান নিসা। ছোটবেলা থেকেই পড়াশোনায় আগ্রহী খান খাদিম ১৯৪৮ ব্রাহ্মণবাড়িয়া’র জর্জ এইচ স্কুল থেকে প্রথম শ্রেণীতে মেট্রিকুলেশন এবং ১৯৫০ সালে ঢাকা কলেজ হতে ঢাকা বোর্ড হতে প্রথম শ্রেণীতে ১১তম স্থান নিয়ে ইন্টারমিডিয়েট পাশ করেন। এর পরে তিনি ঢাকা বিশ্ববিদ্যালয়ের পদার্থবিজ্ঞান বিভাগে ভর্তি হন সম্মান শ্রেনীতে। ছাত্রাবস্থায় খান খাদিম ঢাকা বিশ্ববিদ্যালয়ের সলিমুল্লাহ মুসলিম হলের আবাসিক ছাত্র ছিলেন। ১৯৫৩ সালে তিনি বিএসসি(সম্মান) পরীক্ষায় উত্তীর্ণ হন প্রথম শ্রেণীতে ২য় স্থান লাভ করে। একই বিশ্ববিদ্যালয় থেকেই ১৯৫৪ সালে এম.এস.সি পাশ করেন ২য় শ্রেণীতে ১ম স্থান লাভের মাধ্যমে।
কর্মজীবন
তত্ত্বীয় পদার্থবিজ্ঞান, বিশেষ করে কোয়ান্টাম ফিজিক্স এর উপর আগ্রহ থাকায় খান খাদিম কোয়ান্টাম থিওরীর উপর পি.এইচ.ডি. করতে যান পশ্চিম জার্মানির গোটেনজেন বিশ্ববিদ্যালয়ে এবং ১৯৬০ সালে ডিগ্রি অর্জন করে দেশে ফিরে আসেন। দেশে ফিরে ঢাকা বিশ্ববিদ্যালয়ের তত্ত্বীয় পারমাণবিক পদার্থবিজ্ঞান বিষয়ে গবেষক হিসেবে নিযুক্ত হন। তিনি ১৯৫১ থেকে ৩০ জুন,১৯৫৬ সাল পর্যন্ত পাকিস্তানের ফিলিপস ইলেক্ট্রিক্যাল কোম্পানিতে এক্স-রে ইঞ্জিনিয়ার হিসেবে কর্মরত ছিলেন। পরবর্তীতে খান খাদিম ঢাকা বিশ্ববিদ্যালয়ের পদার্থবিজ্ঞান বিভাগে ১৯৬৩ সালের ২০ অগাস্টে অস্থায়ী প্রভাষক পদে যোগ দেন। একই বছরের ৬ সেপ্টেম্বর একই বিভাগে বিভাগীয় ফেলো হিসেবে যোগদান করেন।পরবর্তীতে ১৯৬৫ সালের ৫ ডিসেম্বর পদার্থবিজ্ঞান বিভাগের স্থায়ী প্রভাষক হিসেবে তিনি তার কর্মজীবন শুরু করেন। প্রথমদিকে বি.এস.সি. ৩য় বর্ষের শিক্ষার্থীদের ব্যবহারিক ক্লাশ নিতেন খান খাদিম ।
মৃত্যু
শিক্ষক থাকাকালীন অবস্থায় খান খাদিম থাকতেন তৎকালীন ঢাকা হলের (বর্তমান শহীদুল্লাহ্ হল) ওয়েস্ট হাউজের বাবুর্চি খানার উপর ২য় তলায়। ১৯৭১ সালের ২৫ মার্চের রাতেও তিনি একই ভবনে অবস্থান করছিলেন।প্রতক্ষ্যদর্শীর ভাষ্যমতে,২৬ মার্চ সকালে যখন পাকিস্তানি বাহিনী চানখাঁর-পুল এলাকা দিয়ে ঢাকা বিশ্ববিদ্যালয় এলাকায় ঢুকতে চায়, তখন প্রথম প্রতিরোধটি আসে শহীদুল্লাহ হল থেকেই। এতে পাক-হানাদার বাহিনী সরাসরি আক্রমণ চালায় শহীদুল্লাহ্ হলের অভ্যন্তরে। মুহূর্তেই মারা যায় শহীদুল্লাহ্ হলের নাম না জানা অনেক মেধাবী শিক্ষার্থী এবং দুজন আবাসিক শিক্ষক। সকাল আনুমানিক ৯টার দিকে হানাদার বাহিনীর গুলিতে মারা যান পদার্থবিজ্ঞান বিভাগের অকৃতদার এই শিক্ষক আতাউর রহমান খান খাদিম। এছাড়াও শহীদ হন গণিত বিভাগের শিক্ষক শরাফত আলী। ১০-১১ দিন লাশ একই অবস্থায় পড়ে থাকার পর গলিত,পচে যাওয়া লাশ নিয়ে যাওয়া হয় দাফনের জন্য।
স্মৃতি
খান খাদিমের স্মৃতিকে ধরে রাখার জন্য ১৯৭৪ সালে ঢাকা বিশ্ববিদ্যালয়ের পদার্থবিজ্ঞান বিভাগের ২য় বর্ষের মাইনর ল্যাবটির নামকরণ করা হয় “খান খাদিম ল্যাবরেটরী”, যেখানে প্রথম তিনি শিক্ষার্থীদের ব্যবহারিক পাঠদান শুরু করেন। এছাড়া, শহীদুল্লাহ্‌ হলের আবাসিক এই শিক্ষকের স্মরণে শহীদুল্লাহ্‌ হল ডিবেটিং ক্লাব খান খাদিমের নামকরণে প্রতি বছর আয়োজন করে "খান খাদিম অন্তঃহল বিতর্ক প্রতিযোগিতা"। এছাড়া শহীদুল্লাহ্‌ হলের ওয়েস্ট হাউজের কাছাকাছি ২৫ মার্চ রাতের শহিদ শহীদুল্লাহ্‌ হলের আবাসিক শিক্ষকদের একটি নামফলক থাকলেও ২০০৭ সালে তা সংস্কারের নামে সরিয়ে ফেলা হয়, যা পরবর্তীতে আর পুনঃস্থাপন করা হয় নি।
নূর উদ্দিন গহরপুরী
নূর উদ্দিন আহমদ গহরপুরী (১৯২৪-২০০৫) উপমহাদেশের প্রখ্যাত আলীম শায়খুল হাদিস। ১৯৯৬ সালে তিনি দেশের সর্ববৃহৎ কওমী মাদ্রাসার শিক্ষা বোর্ড বেফাকুল মাদারিসিল আরাবিয়া বাংলাদেশের চেয়ারম্যান নির্বাচিত হন এবং মৃত্যু অবধি তিনি এই দায়িত্ব পালন করেন। তিনি পাকিস্তান আমলে রাজনীতির সাথে যুক্ত হন এবং জমিয়তে উলামায়ে ইসলামের নেতা হিসেবে ১৯৭০ এর জাতীয় নির্বাচনে খেজুরগাছ প্রতীক নিয়ে অংশ গ্রহণ করেন। সিলেটের জামিয়া ইসলামিয়া হুসাইনিয়া গহরপুরের মোহতামিম (উপাচার্য) ও শায়খুল হাদিসের দ্বায়িত্ব পালন করেন তিনি।
জন্ম ও প্রাথমিক জীবন
তিনি সিলেট জেলার বালাগঞ্জ উপজেলার শিওরখাল মোল্লাপাড়া গ্রামে ১৯২৪ সালে জন্ম গ্রহণ করেছিলেন। তার পিতা মাওলানা জহুর উদ্দিন এবং মাতা ছুরেতুন্নেসা। শিশু বয়েসেই পিতাকে হারিয়ে এতিম হন তিনি।
কর্ম জীবন
১৯৫২ সালে স্থায়ী পীর ও উস্তাদ মাদানী ও শায়খুল আদব এজাজ আলী রহ. এর নির্দেশে মাওলানা গহরপুরীকে শায়খুল হাদীস পদে বরিশালের পাঙ্গাসিয়া আলিয়া মাদ্রাসায় প্রেরণ করা হয়। এর পূর্বে বরিশাল আলিয়া মাদ্রাসা থেকে শায়খুল হাদীস ছেড়ে দেওবন্দ কর্তৃপক্ষের আবেদন প্রেক্ষিতে গহরপুরীকে প্রেরণ করা হয় বরিশালে। এ নিয়োগ ছিল এক বিরল ঘটনা। সরকারী শায়খুল হাদীস পদের জন্য প্রেরনের ঘটনায় ইলমে হাদীসের পরিলক্ষতার বিষয়টির প্রমাণ পাওয়া যায়। তিনি নিজে নিজে কোরআন শরীফ হিফজ করে বিস্ময় সৃষ্টি করেছিলেন। শায়খে বাঘা রমজানের খতমে তারাবির জন্য হাফিজ সাহেব তালাশের কথা বলেন। তিনি জানান যে ত্রিশ পারা তিনি মুখস্থ করেছেন। বাকি সাত পারা তিনি সাত দিনেই মুখস্থ করে নামাজ পড়িয়ে সবাইকে তাক লাগিয়ে দেন। একদা আল্লামা গহরপুরী হাদীস পড়াচ্ছিলেন। হঠাৎ উটে গিয়ে পার্শ্ববর্তী জমিতে দুটি সাপকে বেদম প্রহার করলেন। পরে সাপ মারার কারণ জানতে চাইলে বললেন, ওরা দুটি জ্বীন, প্রতিদিন আমার কাছে পড়তে আসে। প্রায়ই ওরা পরস্পরে ঝগড়া করে। আজ কিছু বেশি ঝগড়া করেছে তাই তাদের বিচার করলাম। ১৯৫৭ সাল পর্যন্ত পাঙ্গাসিয়ায় সুনামের সাথে শায়খুল হাদিসের দ্বায়িত্ব পালনের পর ২বছর বালিয়া মাদ্রাসায় শায়খুল হাদিস হিসেবে দায়িত্ব পালনের পর তিনি তার নিজ গ্রামে চলে আসেন। এবং গহরপুর জামেয়া প্রতিষ্ঠা করেন। এ প্রতিষ্ঠানটি ছিল ব্যতিক্রম ধারার। প্রথমে দাওরাইয়ে হাদিস এরপর মিশকাত বা ফজিলত জামাত এমনি করে অন্যান্য শ্রেণী খোলা হয়। প্রতিষ্ঠা কাল থেকেই তিনি মাদ্রাসার মোহতামিম ও শায়খুল হাদিসের দ্বায়িত্ব পালন করেন। তার এই প্রতিষ্টিত মাদ্রাসা থেকে হাজার হাজার আলেমে দ্বীন যোগ্যতার সাথে দেশে বিদেশে প্রতিষ্ঠা লাভ করায় তার সুনাম ও সুখ্যাতি ছড়িয়ে পড়ে দেশ হতে দেশান্তরে। ১৯৯৬ সালে দেশের সর্ববৃহৎ কওমী মাদ্রাসার শিক্ষা বোর্ড বেফাকুল মাদারিসীল আরাবিয়ার চেয়ারম্যান হিসেবে নির্বাচিত করা হয় এবং মৃত্যু অবধি তিনি এ গুরু দায়িত্ব সফল সাথে পালন করেন।
রাজনীতি
১৯৬৮ সালে জমিয়তে উলামায়ে ইসলামের পক্ষ থেকে আয়োজিত ‘ইসলামিক রিসার্চ ইনস্টিটিউট অব পাকিস্তান’-এর কনফারেন্সে প্রতিনিধি দলের অন্যতম সদস্য হিসেবে যোগদান করেন। ১৯৭০ সালে পাকিস্তান জাতীয় পরিষদ নির্বাচনে জমিয়তে উলামায়ে ইসলামের নেতা হিসেবে তিনি খেজুরগাছ প্রতীক নিয়ে প্রতিদ্বন্দ্বিতা করেন।
মৃত্যু
৬ এপ্রিল ২০০৫ সালে তিনি মারা যান। মৃত্যুকালে বয়স হয়েছিল ৮১ বছর। তিনি চার স্ত্রী, একমাত্র ছেলে মুসলেহুদ্দীন রাজু ও ৪ মেয়েসহ অসংখ্য গুনগ্রাহী রেখে গেছেন।
২০২১ সালের ১৪ জানুয়ারি তার একটি স্মারকগ্রন্থ প্রকাশিত হয়েছে।
আনিস চৌধুরী
আনিস চৌধুরী (জন্ম: ২ নভেম্বর, ১৯২৯ - মৃত্যু: ১৯৯০) ছিলেন বাংলাদেশী নাট্যকার এবং ঔপন্যাসিক। তার জন্ম কলকাতায় হলেও পৈতৃক নিবাস ছিল কুমিল্লায়। ১৯৬৮ সালে নাটকে বাংলা একাডেমী পুরস্কার লাভ করেন।
জন্ম
চৌধুরী, আনিস (১৯২৯-১৯৯০)  কথাসাহিত্যিক, নাট্যকার। তার পিতৃদত্ত নাম আনিসুজ্জামান কামরুদ্দীন। ছাত্রাবস্থায় তিনি আনিসুজ্জামান চৌধুরী নাম ধারণ করেন; ‘আনিস চৌধুরী’ তার সাহিত্যিক নাম। কলকাতার তালতলা লেনে নানার বাড়িতে তার জন্ম। তাদের আদি নিবাস কুমিল্লা জেলায়। পিতা নুরুল হুদা চৌধুরী ছিলেন কুমিল্লার ইনসাফ হাইস্কুলের প্রধান শিক্ষক।
শিক্ষাজীবন
আনিস চৌধুরীর লেখাপড়া শুরু হয় মাইজভান্ডার শরিফে। তিনি ১৯৪৪ সালে প্রবেশিকা, ১৯৪৬ সালে কলকাতার  প্রেসিডেন্সি কলেজ থেকে ইন্টারমিডিয়েট এবং ১৯৫৩ সালে ঢাকা বিশ্ববিদ্যালয় থেকে বিএসসি পাস করেন।
কর্মজীবন
১৯৫৪ সালে তিনি সরকারি চাকরিতে যোগ দেন এবং পরে করাচির রেডিও পাকিস্তান-এ টেকনিক্যাল এসিস্ট্যান্ট হিসেবে কাজ করেন। স্বাধীনতার পর তিনি বাংলাদেশ টেলিভিশনের উপ-মহাপরিচালক ও সরকারের বহিঃপ্রচার বিভাগের মহাপরিচালক নিযুক্ত হন। ১৯৭৯ সালে তিনি ডেপুটেশনে পররাষ্ট্র মন্ত্রণালয়ে যোগ দেন এবং কিছুদিন ইসলামাবাদে বাংলাদেশ দূতাবাসের প্রথম প্রেস কাউন্সিলর হিসেবে দায়িত্ব পালন করেন। মৃত্যুর পূর্ব পর্যন্ত তিনি একটি জীবনবীমা কোম্পানির উপদেষ্টা ছিলেন। আনিস চৌধুরী ছাত্রাবস্থায় (১৯৪৬-৪৭)  কলকাতা থেকে প্রকাশিত ইত্তেহাদ পত্রিকার সহসম্পাদকের দায়িত্ব পালন করেন।
মৃত্যু
১৯৯০ সালের ২ নভেম্বর ঢাকায় তার মৃত্যু হয়।
ডাক্টাস ভেনোসাস
ডাক্টাস ভেনোসাস (অ্যারানটিয়াস নালী) হলো ভ্রূণের একটি শিরা যা ভ্রূণের নাভির শিরার কিছু পরিমান রক্তকে নিম্নতর ভেনা ক্যাভাতে শান্ট করতে সাহায্য করে। ভ্রূণদেহে এটি অমরা থেকে অক্সিজেনযুক্ত রক্তকে যকৃতে বাইপাস করে। ভ্রূণের বিভিন্ন শান্টস, যেমন ফোরামেন ওভালি এবং ডাক্টাস আর্টেরিওসাসের সাথে মিলে, এটি ভ্রূণের মস্তিষ্কে অক্সিজেনযুক্ত রক্ত সরবরাহে গুরুত্বপূর্ণ ভূমিকা পালন করে। এটি ভ্রূণের সংবহনতন্ত্রের একটি অংশ।
শারীরবৃত্তীয় গতিপথ
ভ্রূণের নাভির শিরার রক্তপ্রবাহের গতিপথ হলো : নাড়ির শিরা→বাম পোর্টাল শিরা→ডাক্টাস ভেনোসাস→নিম্নতর ভেনা কাভা→ডান অলিন্দে। এই শারীরবৃত্তীয় গতিপথটি নবজাতকের নাভির ক্যাথেরাইজারেশন নির্ধারণের ক্ষেত্রে গুরুত্বপূর্ণ। কারণ ডাক্টাস ভেনোসাসের মাধ্যমে ক্যানুলা করতে ব্যর্থ হলে বাম বা ডান পোর্টাল শিরার মাধ্যমে দূষিত হেপাটিক ক্যাথেটারাইজেশন হতে পারে। এই দূষিত হেপাটিক ক্যাথেরাইজেশনের ফলে হেপাটিক হেমাটোমা হতে পারে।
জন্মোত্তর বন্ধ হয়ে যাওয়া
ডাক্টাস ভেনোসাস জন্মের সময় খোলা থাকে বলে নবজাতকের নাভির শিরার ক্যাথেটারাইজেশন করা সম্ভব হয়। তবে বেশিরভাগ পূর্ণ-মেয়াদী নবজাতকেরই জীবনের প্রথম সপ্তাহে ডাক্টাস ভেনোসাস স্বাভাবিকভাবেই বন্ধ হয়ে যায়। তবে প্রাক-মেয়াদী নবজাতকে এটি বন্ধ হতে এক সপ্তাহেের বেশি সময় নিতে পারে।
এটি বন্ধ হওয়ার পরে, অবশিষ্ট অংশগুলো লিগামেন্টাম ভেনোসাম নামে পরিচিতি লাভ করে।
ডাক্টাস ভেনোসাস যদি জন্মের পরেও বন্ধ না হয় তবে এটি পেটেন্ট (উন্মুক্ত) থেকে যায়। তখন এটিকে পেটেন্ট ডাক্টাস ভেনোসাস বলে। এই অবস্থাটি আইরিশ ওল্ফহাউন্ডসহ কিছু কুকুরের জন্ম থেকেই দেখা যায়। সম্ভবত, প্রোস্টাগ্লান্ডিনসের মাত্রা বাড়ার কারনে পেটেন্ট ডাক্টাস ভেনোসাস ঘটে।
উজবেকিস্তানের জাতীয় পতাকা
thumb|right|250px|[[চিত্র:FIAV 111000.svg|20px Flag ratio: 1:2]]
উজবেকিস্তানের জাতীয় পতাকা নভেম্বর ১৮, ১৯৯১ হতে গৃহীত ও প্রবর্তিত হয়।
এই পতাকার তাৎপর্য সম্পর্কে বেশ কয়েকটি ধারণা চালু আছে।
১২টি তারকা উজবেকিস্তানের ১২টি প্রশাসনিক অঞ্চলকে নির্দেশ করছে। নীল ফালিটি আকাশ, সাদা অংশটি ন্যয়, এবং সবুজ অংশটি আতিথেয়তাকে নির্দেশ করছে। দুইটি সংকীর্ণ লাল ফালি শক্তির প্রতীক। নতুন চাঁদটি হয় বহুদিনের পরাধীনতার পরে স্বাধীন দেশ হিসাবে উজবেকিস্তানের পুনরাবির্ভাব, অথবা দেশটির অধিবাসীদের প্রধান ধর্ম ইসলামকে নির্দেশ করছে।
তৃতীয় একটি মতানুসারে নীল বর্ণটি পানি, সাদাটি শান্তি, এবং সবুজটি প্রকৃতির প্রতীক। লাল রেখাগুলি প্রতিটি অংশকে যুক্তকারী শক্তির প্রতীক।
উজবেকিস্তান ধর্মনিরপেক্ষ দেশ বলে পতাকার বর্ণ ও চিহ্নগুলির তাৎপর্য সরকারি মতে ইসলামের সাথে সম্পর্কিত নয়।
আনন্দমোহন বসু
আনন্দমোহন বসু (২৩শে সেপ্টেম্বর, ১৮৪৭- ২০শে আগস্ট, ১৯০৬) ছিলেন বাঙালি রাজনীতিবিদ এবং সমাজসেবক। কিশোরগঞ্জ জেলা বৃহত্তর ময়মনসিংহ জেলার জয়সিদ্ধি গ্রামে তিনি জন্মগ্রহণ করেন। ময়মনসিংহ জজ আদালতের পেশকার পদ্মলোচন বসু ছিলেন তার পিতা। বিজ্ঞানী জগদীশচন্দ্র বসুর বোন স্বর্ণপ্রভা বসু তার স্ত্রী। আনন্দমোহন বসু সস্ত্রীক ব্রাহ্মধর্মে দীক্ষিত হয়েছিলেন।
জীবনী
আনন্দমোহন বসু বৃহত্তর ময়মনসিংহের কিশোরগঞ্জ জেলার জয়সিদ্ধি গ্রামের এক ভূস্বামী পরিবারে জন্মগ্রহণ করেন। তার প্রাথমিক পড়াশোনা শুরু হয় ময়মনসিংহেই। ময়মনসিংহ জিলা স্কুল থেকে মেধা তালিকায় ৯ম স্থান অধিকার করে এনট্রান্স পরীক্ষা পাশ করেন। এফএ এবং বিএ পরীক্ষা দেন প্রেসিডেন্সী কলেজ থেকে। উভয় পরীক্ষায়ই শীর্ষস্থান অধিকার করেন। ১৮৭০ সালে কলকাতা বিশ্ববিদ্যালয় কর্তৃক প্রদত্ত প্রেমচাঁদ রায়চাঁদ বৃত্তি লাভ করেন। বৃত্তি নিয়ে উচ্চ শিক্ষা অর্জনের লক্ষ্যে ইংল্যান্ড যান। সেখানে কেমব্রিজের ক্রাইস্ট কলেজ থেকে উচ্চতর গণিত বিষয়ে পড়াশোনা করেন। অনার্সসহ ডিগ্রী পরীক্ষা তথা ট্রাইপস পরীক্ষা প্রথম শ্রেণী লাভ করে প্রথম ভারতীয় র‌্যাংলার হবার সৌভাগ্য অর্জন করেন। ১৮৭৪ সাল থেকে তিনি আইন ব্যবসা শুরু করেছিলেন।
আ. ন. ম. বজলুর রশীদ
আবু নঈম মোহাম্মদ বজলুর রশিদ (জন্ম : ৮ মে ১৯১১ - মৃত্যু ৮ ডিসেম্বর ১৯৮৬ ) তিনি এএনএম বজলুর রশিদ নামে পরিচিত একজন বাংলাদেশী শিক্ষাবিদ, নাট্যকার, কবি, ঔপন্যাসিক ইত্যাদি ছিলেন।
প্রারম্ভিক ও শিক্ষা জীবন
রশীদ ১৯১১ সালের ৮ই মে তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ফরিদপুর শহরে জন্মগ্রহণ করেন। তার পিতা হারুন-অর-রশীদ ছিলেন একজন আইনজীবী এবং তার মাতা নছিমুননেসা।
রশিদ ১৯২৮ সালে ফরিদপুর জিলা স্কুল থেকে ম্যাট্রিকুলেশন পাস করেন। তিনি ১৯৩১ সালে ইন্টারমিডিয়েট এবং ১৯৩৩ সালে রাজেন্দ্র কলেজ থেকে স্নাতক এবং ১৯৩৮ সালে ঢাকা টিচার্স ট্রেনিং কলেজ থেকে বিটি ডিগ্রি অর্জন করেন । পরে তিনি ১৯৫৪ সালে ঢাকা বিশ্ববিদ্যালয় থেকে বাংলায় স্নাতকোত্তর পাস করেন।
কর্মজীবন
বজলুর রশিদ ১৯৩৪ সালে ঢাকা সরকারি মুসলিম উচ্চ বিদ্যালয়ের শিক্ষক হিসাবে কর্মজীবন শুরু করেন। ১৯৫৫-১৯৭২ সালে তিনি ঢাকা টিচার্স ট্রেনিং কলেজে কর্মরত ছিলেন। তিনি ১৯৭৩-১৯৭৫ সালে ঢাকা বিশ্ববিদ্যালয়ে এবং ১৯৭৫-৮০ সালে জাহাঙ্গীরনগর বিশ্ববিদ্যালয়ে ইংরেজি বিভাগে খণ্ডকালীন শিক্ষকতা করেন।
২০২৩ আইসিসি পুরুষ ক্রিকেট বিশ্বকাপ চূড়ান্ত বাছাই প্লেঅফ
২০২৩ আইসিসি পুরুষ ক্রিকেট বিশ্বকাপ চূড়ান্ত বাছাই প্লেঅফ ছিল একটি ক্রিকেট টুর্নামেন্ট যেটি ২০২৩ পুরুষ ক্রিকেট বিশ্বকাপের বাছাই প্রক্রিয়ার একটি অংশ হিসেবে ২০২৩ সালের মার্চ ও এপ্রিল মাসে নামিবিয়ায় অনুষ্ঠিত হয়।   টুর্নামেন্টের প্রতিটি ম্যাচ একদিনের আন্তর্জাতিক (ওডিআই) হিসেবে খেলা হয়।
২০১৯–২০২৩ আইসিসি পুরুষ ক্রিকেট বিশ্বকাপ লিগ ২ টুর্নামেন্টের পয়েন্ট তালিকার শেষ চারটি অবস্থানে থাকা দল ও ২০১৯–২০২২ আইসিসি পুরুষ ক্রিকেট বিশ্বকাপ চ্যালেঞ্জ লিগের গ্রুপ এ ও বি-এর খেলায় বিজয়ী দুই দল চূড়ান্ত বাছাই প্লেঅফ টুর্নামেন্টে অংশগ্রহণের যোগ্যতা অর্জন করে। এ টুর্নামেন্টের সেরা দুটি দল ২০২৩ পুরুষ ক্রিকেট বিশ্বকাপ চূড়ান্ত বাছাই-এ উত্তীর্ণ হয়। এছাড়াও লিগ ২ টুর্নামেন্টের শেষ দুটি অবস্থানে থাকা দল (সংযুক্ত আরব আমিরাত ও পাপুয়া নিউ গিনি) ও চ্যালেঞ্জ লিগের গ্রুপদ্বয়ের বিজয়ী দুটি দল (কানাডা ও জার্সি)-এর মধ্যে এ টুর্নামেন্ট উচ্চতর অবস্থানে থেকে সমাপ্ত করা দলদ্বয় লিগ ২ টুর্নামেন্টের পরবর্তী আসরে উত্তীর্ণ হওয়ার পাশাপাশি একদিনের আন্তর্জাতিক মর্যাদা অর্জন করে এবং শেষ অবস্থানে থাকা দলদ্বয় চ্যালেঞ্জ লিগের পরবর্তী আসরে অংশগ্রহণ করে।
২০২৩ সালের ২০ মার্চ টুর্নামেন্টের সূচি ঘোষিত হয়।
টুর্নামেন্টের বিজয়ী ও রানার-আপ হিসেবে বাছাইপর্ব টুর্নামেন্টে উত্তীর্ণ হয় যথাক্রমে মার্কিন যুক্তরাষ্ট্র ও সংযুক্ত আরব আমিরাত। পয়েন্ট তালিকায় পাপুয়া নিউ গিনির চেয়ে ভালো অবস্থানে থেকে টুর্নামেন্ট শেষ করায় কানাডা ২০১৪ সালের পর প্রথম বার একদিনের আন্তর্জাতিক মর্যাদা লাভ করে এবং পাপুয়া নিউ গিনি একদিনের আন্তর্জাতিক মর্যাদা হারায়।
দলসমূহ
thumb|right|400px|২০২৩ পুরুষ ক্রিকেট বিশ্বকাপের বাছাই প্রক্রিয়া বর্ণনাকারী চিত্র
দলীয় সদস্য
টুর্নামেন্টের জন্য নিম্নলিখিত দলসমূহ ঘোষণা করা হয়: মার্কিন যুক্তরাষ্ট্র দলে প্রাথমিকভাবে অভিষেক পরাডকর, বৎসল বাগেলা ও সাইতেজ মুক্কামল্লকে রিজার্ভ খেলোয়াড় হিসেবে রাখা হয়। পরবর্তীতে চোটের কারণে সাইদীপ গণেশ টুর্নামেন্ট থেকে ছিটকে গেলে সাইতেজ মুক্কামল্লকে মার্কিন যুক্তরাষ্ট্রের মূল দলে অন্তর্ভুক্ত করা হয়।
জেরুসালেমের মর্যাদা
মধ্যপ্রাচ্যের ঐতিহাসিক শহর জেরুসালেমের মর্যাদা আন্তর্জাতিক আইন এবং কূটনৈতিক আচার ও রীতির ক্ষেত্রে একটি বিতর্কিত প্রসঙ্গ। সংঘাতের মূল দুই পক্ষ ইসরায়েল এবং ফিলিস্তিন উভয়েই জেরুসালেম শহরকে তাদের রাজধানী শহর হিসেবে দাবি করে আসছে। এই বিবাদ ইসরায়েলি-ফিলিস্তিনি সংঘাতের সবচেয়ে দুর্বশ্য একটি প্রশ্ন হিসেবে বর্ণিত হয়েছে। শহরের উপর বা এর কোন্‌ অংশের উপর কোন্‌ পক্ষের সার্বভৌম অধিকার আছে, এবং শহরের পবিত্র ধর্মীয় স্থানগুলিতে প্রবেশের পথ কীভাবে নিয়ন্ত্রণ করা হবে, এ নিয়ে উভয়পক্ষের পরস্পর-বিরোধী দাবী রয়েছে।
বর্তমানে পূর্ব জেরুসালেমের আইনি মর্যাদা, বিশেষ করে পুরাতন জেরুসালেম শহরের আইনি মর্যাদা এই বিবাদের প্রধান বিষয়বস্তু। এর বিপরীতে পশ্চিম জেরুসালেমে ইসরায়েলের অবস্থিতির ব্যাপারে সাধারণ ঐকমত্যে পৌঁছানো সম্ভব হয়েছে। ২০১৭ সালের জুন মাসে রাশিয়া সরকারিভাবে পশ্চিম জেরুসালেমকে ইসরায়েলের রাজধানী হিসেবে স্বীকৃতি দেয়। এর আগে ১৯৮৮ সালে রাশিয়া পূর্ব জেরুসালেমকে ফিলিস্তিনের রাজধানী হিসেবে স্বীকৃতি দিয়েছিল। অন্যদিকে মার্কিন যুক্তরাষ্ট্র ঐতিহাসিকভাবে জেরুসালেমে একটি আন্তর্জাতিক সরকার ব্যবস্থা প্রতিষ্ঠার ব্যাপারে সমর্থন জানালেও ২০১৭ সালের ডিসেম্বর মাসে এসে ডোনাল্ড ট্রাম্পের নেতৃত্ত্বাধীন মার্কিন সরকার সরকারিভাবে জেরুসালেমকে ইসরায়েলের রাজধানী হিসেবে স্বীকৃতি দান করে।  তবে বহু রাষ্ট্র মার্কিন সিদ্ধান্তের প্রতি নিন্দা জ্ঞাপন করে। ভবিষ্যতে ইসরায়েল ও ফিলিস্তিন উভয়ের অংশীদারীমূলক রাজধানী হিসেবে জেরুসালেমের মর্যাদার ব্যাপারে আন্তর্জাতিক সমর্থন বৃদ্ধি পাচ্ছে। এ ব্যাপারে জাতিসংঘ  এবং ইউরোপীয় ইউনিয়ন উভয়েই তাদের সমর্থন জ্ঞাপন করেছে।
জাতিসংঘের সিংহভাগ সদস্যরাষ্ট্র এবং বেশিরভাগ আন্তর্জাতিক সংস্থাই পূর্ব জেরুসালেমের উপরে ইসরায়েলের সার্বভৌম কর্তৃত্ব স্বীকার করে না। এর আগে ১৯৬৭ সালে সংঘটিত ছয় দিনের যুদ্ধশেষে পূর্ব জেরুসালেম এলাকাটি ইসরায়েলের সামরিক নিয়ন্ত্রণে আসে। তারা ১৯৮০ সালে জেরুসালেম আইন নামক ইসরায়েলের ঘোষণাটিকেও স্বীকার করে না, যেখানে "সম্পূর্ণ ও একীভূত" জেরুসালেমকে ইসরায়েলের রাজধানী ঘোষণা করা হয়। এর ফলশ্রুতিতে বেশির ভাগ রাষ্ট্রই ইসরায়েলে তাদের বৈদেশিক দূতাবাসগুলিকে জেরুসালেমের পরিবর্তে হয় তেল আভিভ বা তার শহরতলীতে স্থাপন করেছে। জাতিসংঘের অনেক সদস্যরাষ্ট্র সরকারিভাবে জাতিসংঘের একটি প্রস্তাবের সাথে একমত যে প্রস্তাব অনুসারে জেরুসালেমকে একটি আন্তর্জাতিক নগরীর মর্যাদা দেওয়ার কথা বলা হয়েছে (জাতিসংঘের সাধারণ পরিষদের ১৮১(২) নং সিদ্ধান্ত অনুযায়ী)। ইউরোপীয় ইউনিয়নও এ ব্যাপারে জাতিসংঘের নীতিই অনুসরণ করেছে; তারা জেরুসালেমকে "কর্পাস সেপারাটাম" ("পৃথক দেহ") অর্থাৎ জাতিসংঘের শাসনাধীন একটি আন্তর্জাতিক শহরের মর্যাদা দিতে বলেছে।  কিন্তু জাতিসংঘ নিজেই আবার আপাত-স্ববিরোধী হয়ে পূর্ব জেরুসালেমকে অধিকৃত ফিলিস্তিনি ভূখণ্ডের মর্যাদা দিয়েছে। রাশিয়ার পাশাপাশি চীনও পূর্ব জেরুসালেমকে ফিলিস্তিনের রাজধানী হিসেবে স্বীকৃতি দিয়েছে।
পটভূমি
১৫১৭ খ্রিস্টাব্দ থেকে প্রথম বিশ্বযুদ্ধ (১৯১৭) পর্যন্ত জেরুসালেম উসমানীয় সাম্রাজ্যের অংশ ছিল। ১৮০০-এর দশকের মাঝামাঝি ব্যাপক প্রশাসনিক সংস্কারের ফলস্বরূপ, এটি ১৮৭২ সালে একটি স্বাধীন সানজাক (জেলা) হওয়া পর্যন্ত এটি দামেস্ক এলায়েত (প্রদেশ) এর অংশ ছিল। ১৮৬০ সাল থেকে ইহুদিরা শহরের বৃহত্তম ধর্মীয় গোষ্ঠী গঠন করেছে এবং ১৮৮৭ সালের দিকে পুরাতন জেরুসালেম শহরের প্রাচীরের বাইরে সম্প্রসারণ শুরুর সাথে সাথে ইহুদিরা সংখ্যাগরিষ্ঠ হয়েছে।
ঐতিহাসিকভাবে ভ্যাটিকান নগরী এই অঞ্চলে খ্রিস্টান গির্জা প্রতিষ্ঠা এবং পবিত্র স্থানগুলিকে রক্ষা করার জন্য বিশেষ আগ্রহ দেখায় এবং সেই উদ্দেশ্যকে এগিয়ে নিতে ক্যাথলিক রাষ্ট্র হিসাবে ইতালি এবং ফ্রান্সের সংস্থার সাথে বিশেষভাবে কাজ করেছে। উনিশ শতকে, ইউরোপীয় শক্তিগুলি শহরে প্রভাব বিস্তারের জন্য প্রতিদ্বন্দ্বিতা করছিল, সাধারণত খ্রিস্টান গির্জা এবং পবিত্র স্থানগুলির উপর সুরক্ষা বাড়ানোর ভিত্তিতে (বা অজুহাত)। বর্তমানে গির্জার মালিকানাধীন সম্পত্তির বেশিরভাগই এই সময়ে কনা হয়েছিল।এই দেশগুলির মধ্যে কয়েকটি, বিশেষ করে ফ্রান্স, উসমানীয় সাম্রাজ্যের সাথে আত্মসমর্পণ চুক্তিতে প্রবেশ করে এবং জেরুসালেমে কনস্যুলেট স্থাপন করে।১৮৪৭ সালে, উসমানীয় অনুমোদনের সাথে, ক্রুসেড প্রতিষ্ঠিত হওয়ার পর জেরুসালেমের প্রথম ল্যাটিন প্যাট্রিয়ার্ক ।
১৯১৭ সালে জেরুসালেম দখল করার পর যুক্তরাজ্য জেরুসালেমের নিয়ন্ত্রণে ছিল; প্রাথমিকভাবে একটি যুদ্ধকালীন প্রশাসনের অধীনে, তারপর ১৯২০ সালে ব্রিটেনকে দেওয়া ফিলিস্তিনে ব্রিটিশ অনুশাসনের অংশ হিসাবে। প্রথম বিশ্বযুদ্ধের প্রধান মিত্র শক্তিগুলি বিশ্বের ইব্রাহিমীয় ধর্মগুলির মধ্যে জেরুসালেমের অনন্য আধ্যাত্মিক এবং ধর্মীয় স্বার্থকে "সভ্যতার একটি পবিত্র আস্থা" হিসাবে স্বীকৃতি দেয়।  এবং শর্ত দিয়েছে যে এর সাথে যুক্ত বিদ্যমান অধিকার এবং দাবিগুলি চিরস্থায়ীভাবে রক্ষা করা হবে, আন্তর্জাতিক গ্যারান্টি।
যাইহোক, ফিলিস্তিনের আরব ও ইহুদি সম্প্রদায়ের মধ্যে নশ্বর বিরোধ ছিল এবং ব্রিটেন এই বিরোধ সমাধানে জাতিসংঘের সহায়তা চেয়েছিল।১৯৪৭ সালের নভেম্বরে ফিলিস্তিনের জন্য জাতিসংঘের বিভাজন পরিকল্পনা (এছাড়াও রেজোলিউশন ১৮১ নামেও পরিচিত) এর সমাপ্তি হওয়া একটি রেজোলিউশনের প্রস্তাবের আলোচনার সময়, ভ্যাটিকান, ইতালি এবং ফ্রান্সের ঐতিহাসিক দাবিগুলি পুনরুজ্জীবিত হয়েছিল।ভ্যাটিকানের ঐতিহাসিক দাবি এবং স্বার্থ, সেইসাথে ইতালি এবং ফ্রান্সের প্রাক্তন প্রোটেক্টরেট অফ হলি সি এবং জেরুসালেমের ফ্রেঞ্চ প্রোটেক্টরেটের উপর ভিত্তি করে।তাদের দৃষ্টিকোণ থেকে এই প্রস্তাবটি মূলত খ্রিস্টান পবিত্র স্থানগুলিকে সুরক্ষিত করার জন্য এবং জেরুসালেম শহরের জন্য বিশেষ আন্তর্জাতিক শাসনের আহ্বান হিসাবে প্রকাশ করা হয়েছিল।এই মর্যাদা ১৯৪৮ সালে জাতিসংঘের সাধারণ পরিষদের রেজোলিউশন 194 -তেও নিশ্চিত করা, যা জাতিসংঘের তত্ত্বাবধানে জেরুসালেমকে একটি আন্তর্জাতিক শহর হিসাবে গড়ে তোলার অবস্থান বজায় রেখেছিল।জেরুসালেমের মর্যাদার বিষয়ে ভ্যাটিকানের সরকারী অবস্থান জেরুসালেমের আন্তর্জাতিকীকরণের পক্ষে ছিল, যাতে পবিত্র স্থানটিকে ইসরায়েলি বা আরব সার্বভৌমত্ব থেকে দূরে রাখা যায়।
জাতিসংঘের বিভাজন পরিকল্পনায় ফিলিস্তিনকে আলাদা আরব ও ইহুদি রাষ্ট্রে বিভক্ত করার আহ্বান জানানো হয়, যেখানে জেরুসালেম (বেথেলহামকে অন্তর্ভুক্ত করার জন্য সীমানা প্রসারিত করা হয়েছে, জেরুসালেমের জাতিসংঘের মানচিত্র দেখুন) একটি কর্পাস সেপারেটাম বা "বিচ্ছিন্ন সংস্থা" হিসাবে প্রতিষ্ঠিত হয়েছে। বিশেষ আইনি এবং রাজনৈতিক মর্যাদা, জাতিসংঘ দ্বারা পরিচালিত। দ্য ফ্রি সিটি অফ ড্যানজিগ এই সমাধানের জন্য একটি ঐতিহাসিক নজির ছিল; ট্রিস্টে একটি সমসাময়িক শহর ছিল যা জাতিসংঘ দ্বারা শাসিত হয়েছিল।ইহুদি প্রতিনিধিরা বিভাজন পরিকল্পনা গ্রহণ করেছিল, যখন ফিলিস্তিনি আরব এবং আরব রাষ্ট্রগুলির প্রতিনিধিরা এটিকে অবৈধ ঘোষণা করে প্রত্যাখ্যান করেছিল।
১৪ মে ১৯৪৮-এ, ফিলিস্তিনের ইহুদি সম্প্রদায় বিভাজন পরিকল্পনায় ইহুদি রাষ্ট্রের জন্য নির্ধারিত অঞ্চলের মধ্যে ইসরাইল রাষ্ট্র প্রতিষ্ঠার ঘোষণা জারি করে।ইসরায়েল পরের বছর জাতিসংঘের সদস্য হয় এবং তখন থেকে বেশিরভাগ দেশ স্বীকৃত হয়েছে। ইসরায়েলকে স্বীকৃতি দেওয়া দেশগুলি সাধারণত জেরুসালেমের উপর তার সার্বভৌমত্বকে স্বীকৃতি দেয়নি, জাতিসংঘের প্রস্তাবগুলি উদ্ধৃত করে যা শহরের জন্য একটি আন্তর্জাতিক মর্যাদা দাবি করেছিল। জেরুসালেমে মার্কিন যুক্তরাষ্ট্র, গুয়াতেমালা, হন্ডুরাস এবং কসোভোর দূতাবাস রয়েছে।
ইসরায়েল রাষ্ট্র প্রতিষ্ঠার ঘোষণা এবং পরবর্তী আরব রাষ্ট্রগুলির দ্বারা আগ্রাসনের ফলে, জেরুসালেমের জন্য জাতিসংঘের প্রস্তাবটি কখনই বাস্তবায়িত হয়নি।1949 সালের যুদ্ধবিগ্রহ চুক্তি জর্ডানকে জেরুসালেমের পূর্ব অংশের নিয়ন্ত্রণে ছেড়ে দেয়, যখন পশ্চিম সেক্টর (পূর্বে মাউন্ট স্কোপাস এক্সক্লেভ বাদে) ইসরায়েলের দখলে ছিল। প্রতিটি পক্ষ তাদের নিজ নিজ সেক্টরে অন্যের প্রকৃত নিয়ন্ত্রণকে স্বীকৃতি দিয়েছে। তবে, জেরুসালেমের আন্তর্জাতিকীকরণের জন্য বিভাজন রেজোলিউশনের বিধানের অব্যাহত বৈধতার উপর কোন আইনগত প্রভাব নেই বলে আন্তর্জাতিকভাবে আর্মিস্টিস চুক্তিকে বিবেচনা করা হয়েছিল। ১৯৫০ সালে, জর্ডান পশ্চিম তীরের বৃহত্তর সংযুক্তির অংশ হিসাবে পূর্ব জেরুসালেমকে সংযুক্ত করে।যদিও যুক্তরাজ্য এবং ইরাক পূর্ব জেরুসালেমের উপর জর্ডানের শাসনকে স্বীকৃতি দিয়েছে, অন্য কোন দেশ তাদের নিয়ন্ত্রণাধীন শহরের সংশ্লিষ্ট এলাকায় জর্ডান বা ইসরায়েলি শাসনকে স্বীকৃতি দেয়নি। পাকিস্তান কখনও কখনও মিথ্যাভাবে দাবি করা হয় যে তারা সংযুক্তকরণকেও স্বীকৃতি দিয়েছে।
1্১৯৬৭ সালের ছয় দিনের যুদ্ধের পরে, ইসরায়েল ঘোষণা করে যে ইসরায়েলি আইন পূর্ব জেরুসালেমে প্রয়োগ করা হবে এবং এর পূর্ব সীমানা প্রসারিত করবে, প্রায় দ্বিগুণ হবে।এই পদক্ষেপটিকে অন্য রাষ্ট্র দ্বারা বেআইনি বলে গণ্য করা হয়েছিল যারা এটিকে স্বীকৃতি দেয়নি।এটি জাতিসংঘের নিরাপত্তা পরিষদ এবং সাধারণ পরিষদ দ্বারা নিন্দা করা হয়েছিল যা এটিকে ফিলিস্তিনি জনগণের অধিকারের লঙ্ঘন এবং অন্তর্ভুক্তি হিসাবে বর্ণনা করেছে।১৯৮০ সালে, ইসরায়েল জেরুসালেম আইন পাস করে, যা ঘোষণা করে যে "জেরুসালেম, সম্পূর্ণ এবং ঐক্যবদ্ধ, ইসরায়েলের রাজধানী" । নিরাপত্তা পরিষদ রেজোলিউশন 478 -এ আইনটিকে বাতিল এবং অকার্যকর ঘোষণা করেছে, যা সদস্য দেশগুলোকে শহর থেকে তাদের কূটনৈতিক মিশন প্রত্যাহারের আহ্বান জানিয়েছে।জাতিসংঘের সাধারণ পরিষদও একই প্রভাবে অসংখ্য প্রস্তাব পাস করেছে।
ইসলামি সহযোগিতা সংস্থার অবস্থান
১৩ ডিসেম্বর ২০১৭-এ, ৫৭টি সংখ্যাগরিষ্ঠ মুসলিম রাষ্ট্রের সমন্বয়ে গঠিত ইসলামি সহযোগিতা সংস্থা (ওআইসি), পূর্ব জেরুসালেমকে ফিলিস্তিন রাষ্ট্রের রাজধানী হিসাবে ঘোষণা করে এবং "সমস্ত দেশকে ফিলিস্তিন রাষ্ট্র এবং পূর্ব জেরুসালেমকে তার দখলকৃত রাজধানী হিসাবে স্বীকৃতি দেওয়ার জন্য আমন্ত্রণ জানায়। "  ঘোষণায় জেরুসালেমকে কর্পাস সেপারেটাম হিসেবে উল্লেখ করা হয়নি বা পশ্চিম জেরুসালেমের কোনো উল্লেখ নেই।
সামোয়া জাতীয় ফুটবল দল
৩,৫০০ ধারণক্ষমতাবিশিষ্ট আপিয়া জাতীয় ফুটবল স্টেডিয়ামে মানুমেয়া নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সামোয়ার রাজধানী আপিয়ায় অবস্থিত। বর্তমানে এই দলের ম্যানেজারের দায়িত্ব পালন করছেন স্কট ইস্টহোপ এবং অধিনায়কের দায়িত্ব পালন করছেন কুপে ও লে সোয়াঙ্গার রক্ষণভাগের খেলোয়াড় অ্যান্ড্রু স্টেফানো।
সামোয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপে সামোয়া এপর্যন্ত ২ বার অংশগ্রহণ করেছে, যার প্রত্যেক বার তারা শুধুমাত্র গ্রুপ পর্বে অংশগ্রহণ করেছে।
দেসমঁদ ফাইয়াসো, লিওনেল টেইলর, অ্যান্ড্রু স্টেফানো, জুনিয়র মাইকেল এবং ভিতো লালোয়াতার মতো খেলোয়াড়গণ সামোয়ার জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০০৭ সালের ডিসেম্বর মাসে প্রকাশিত র‌্যাঙ্কিংয়ে সামোয়া তাদের ইতিহাসে সর্বোচ্চ অবস্থান (১৪৬তম) অর্জন করে এবং ২০১১ সালের নভেম্বর মাসে প্রকাশিত র‌্যাঙ্কিংয়ে তারা ২০৪তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সামোয়ার সর্বোচ্চ অবস্থান হচ্ছে ১৮২তম (যা তারা ১৯৭৯ সালে অর্জন করেছিল) এবং সর্বনিম্ন অবস্থান হচ্ছে ২২৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
আহসান হাবীব (দ্ব্যর্থতা নিরসন)
আহসান বা আহসান হাবীব  শিরোনাম নিম্নলিখিত ব্যক্তিবর্গকে নির্দেশ করে: আহসান উল্ল‍্যাহ- (জমিদার)- ব্রিটিশ শাসনামলে ঢাকার জমিদার ছিলেন।
মনজিত সিং (ক্রীড়াবিদ)
মনজিত সিং (জন্ম ১লা সেপ্টেম্বর, ১৯৮৯) একজন ভারতীয় মধ্যম-দূরত্বের দৌড়বিদ। তিনি মূলত ৮০০ মিটার ও ১৫০০ মিটার দৌড় প্রতিযোগিতায় অংশ নিয়ে থাকেন। তিনি ২০১৮ সালে ইন্দোনেশিয়ার রাজধানী জাকার্তা শহরে অনুষ্ঠিত এশিয়ান গেমস প্রতিযোগিতার ৮০০ মিটার ইভেন্টে জিতে স্বর্ণপদক লাভ করেন।
২০১৯-২২ আইসিসি ক্রিকেট বিশ্বকাপ চ্যালেঞ্জ লিগ
২০১৯-২২ আইসিসি ক্রিকেট বিশ্বকাপ চ্যালেঞ্জ লিগ হচ্ছে ২০২৩ ক্রিকেট বিশ্বকাপ প্রতিযোগিতায় অংশগ্রহণকারী দল বাছাইয়ের জন্য নতুন শুরু হতে যাওয়া ক্রিকেট প্রতিযোগিতা। প্রতিযোগিতার প্রথম পর্বটি ২০১৯ এর সেপ্টেম্বরে শুরু হতে যাচ্ছে, যার সবগুলো খেলাই হবে লিস্ট এ মর্যাদা সম্পন্ন।
ক্রিকেট বিশ্বকাপ চ্যালেঞ্জ লিগ প্রতিযোগিতাটি দুটি গ্রুপে বিভক্ত হবে, গ্রুপ এ এবং গ্রুপ বি। উভয়গ্রুপের সেরা দলটি ২০২২ সালে অনুষ্ঠিত প্লেঅফ প্রতিযোগিতায় অগ্রসর হবে এবং সেখান থেকে ২০২৩ ক্রিকেট বিশ্বকাপ বাছাইপর্ব প্রতিযোগিতার পথ ধরবে। ক্রিকেট বিশ্বকাপে খেলার যোগ্যতা অর্জনের পূর্বকার ধাপ বিশ্ব ক্রিকেট লিগ-এর পরিবর্তে এখন ক্রিকেট বিশ্বকাপ চ্যালেঞ্জ লিগটি শুরু হচ্ছে।
উক্ত লিগ প্রতিযোগিতায় সর্বশেষ নামিবিয়া সমাপ্ত হওয়া ২০১৯ আইসিসি বিশ্ব ক্রিকেট লিগ দ্বিতীয় বিভাগের ফলাফলেল পর ২১তম থেকে ৩২তম র‍্যাংকিংয়ে থাকা ১২টি দল অংশ গ্রহণ করবে। উক্ত ১২টি দলকে দুটি গ্রুপে ভাগ করে দেয়া হবে, এবং প্রতি গ্রুপ থেকে প্রতি বছর ৬ দলের প্রতিযোগিতা খেলবে।
বিশ্বকাপ যোগ্যতার্জন পথ
thumb|right|upright=2.5|alt=২০২৩ ক্রিকেট বিশ্বকাপে যোগ্যতা অর্জনের লেখচিত্র
প্রতিযোগী দলসমূহ
২০১৯ আইসিসি বিশ্ব ক্রিকেট লিগ দ্বিতীয় বিভাগ প্রতিযোগিতা সমাপ্ত হওয়ার পর নিম্নোক্ত দলগুলো বিশ্ব ক্রিকেট র‍্যাংকিংয়ে ২১তম থেকে ৩২তম স্থানে অবস্থান করছে, এবং তাদেরকে দুটি গ্রুপ এ এবং বি তে অন্তর্ভুক্ত করা হয়েছে। ২০১৯ সালের জুলাইয়ে আন্তর্জাতিক ক্রিকেট কাউন্সিল নিশ্চিত করে যে, মালয়েশিয়া ক্রিকেট অ্যাসোসিয়েশন এবং ক্রিকেট হংকং প্রতিযোগিতার প্রথম রাউন্ডের খেলাগুলোর আয়োজন করবে। তবে ২০১৯ এর অক্টোবরে হংকং এর রাজনৈতিক অস্থিরতার কারণে খেলাটির স্থান পরিবর্তন করে ওমানে নেওয়া হয় এবং ২৭ নভেম্বরের পরিবর্তে খেলাটি ২ ডিসেম্বর শুরু হতে নির্ধারিত হয়।।  একই মাসে আইসিসি নিশ্চিত করে যে, ক্রিকেট মালয়েশিয়া লিগ এ'র দ্বিতীয় পর্বের প্রতিযোগিতাটি আয়োজন করতে যাচ্ছে এবং উগান্ডা ক্রিকেট অ্যাসোসিয়েশন আয়োজন করবে লিগ বি'র প্রতিযোগিতাটি।
গ্রুপ বি:
আহসান হাবীব (কার্টুনিস্ট)
আহসান হাবীব ( জন্ম: ইবনে ফয়েজ মুহম্মদ আহসান হাবীব, ১৫ নভেম্বর,১৯৫৭) বাংলাদেশের একজন জনপ্রিয় কার্টুনিস্ট, রম্য সাহিত্যিক এবং কমিক বই লেখক। পল্টু-বিল্টু, পটলা-ক্যাবলা তার তৈরী কিছু বিখ্যাত কমিক্স চরিত্র। তিনি জনপ্রিয় মাসিক রম্য পত্রিকা উন্মাদের বর্তমান প্রধান সম্পাদক। এছাড়া বেশকিছু হাস্যরসাত্মক নাটক রচনা করে তিনি সুনাম কুড়িয়েছেন।তার পিতা পুলিশ কর্মকর্তা শহীদ ফয়জুর রহমান আহমেদ।তিনি জনপ্রিয় সাহিত্যিক হুমায়ূন আহমেদ এবং মুহম্মদ জাফর ইকবালের সর্বকনিষ্ঠ ভ্রাতা। "বাংলাদেশি কার্টুনের পিতা" , "গ্র্যান্ডফাদার অফ জোকস" আরও নানারকম উপাধিতে তাঁকে ভূষিত করা হয়েছে।
জন্ম ও ছেলেবেলা
আহসান হাবীব ১৯৫৭ খ্রিষ্টাব্দের ১৫ই নভেম্বর সিলেটে জন্মগ্রহণ করেন। পিতা ফয়জুর রহমান আহমদ এবং মা আয়েশা ফয়েজ। তাঁর পিতা একজন পুলিশ কর্মকর্তা ছিলেন এবং তিনি ১৯৭১ খ্রিষ্টাব্দে বাংলাদেশের মুক্তিযুদ্ধ চলাকালে তৎকালীন পিরোজপুর মহকুমার এসডিপিও (উপ-বিভাগীয় পুলিশ অফিসার) হিসেবে কর্তব্যরত অবস্থায় শহিদ হন। তিনি পত্র-পত্রিকায় লেখালিখি করতেন। বগুড়া থাকার সময় তিনি একটি গ্রন্থও প্রকাশ করেছিলেন। গ্রন্থের নাম 'দ্বীপ নেভা যার ঘরে'। তাঁর মায়ের লেখালিখির অভ্যাস না-থাকলেও একটি আত্মজীবনী গ্রন্থ রচনা করেছেন, যার নাম 'জীবন যে রকম'। তাছাড়া তিনি 'বেগম' পত্রিকাসহ কিছু ডিটেকটিভ পত্রিকাতেও লিখালিখি করেছেন। আহসান হাবীব ছোটোবেলায় আটটি ভিন্ন স্কুলে পড়াশোনা করেছিলেন। তাঁর ছেলেবেলার বেশিরভাগ সময়ই কাটে বগুড়া, চট্টগ্রাম, কুমিল্লা, পিরোজপুর, দিনাজপুর, মোহনগঞ্জসহ আরও কিছু জায়গায়। তাঁর ডাক নাম শাহীন। নাম ঠিক করার সময় বিজ্ঞানী কুদরাত-এ-খুদার নাম অনুসারে আহসান হাবীবের ভালো নাম রাখা হয়েছিল কুদরতে খোদা। পরবর্তীতে নাম পরিবর্তন করে রাখা হলো মাসুদ আহমেদ এবং সবশেষে ইবনে ফয়েজ মুহম্মদ আহসান হাবীব। বর্তমানে তিনি শুধু 'আহসান হাবীব' নাম ব্যবহার করেন।
শিক্ষা ও কর্মজীবন
আহসান হাবীব ঢাকা বিশ্ববিদ্যালয় থেকে ভূগোলে স্নাতকোত্তর ডিগ্রী নিয়ে পাস করেন। পাস করার পর থেকে তিন দশক ধরে তিনি উন্মাদের সাথে জড়িত আছেন। শিক্ষার্থী থেকে কর্মজীবনে পা দেয়ার পর উন্মাদের অন্য কর্মীদের মতো আহসান হাবীবও ব্যাংকে যোগ দেন। তবে বেশিদিন মন টিকেনি ব্যাংকের চাকরিতে। পরবর্তীতে তিনিই প্রথমে ভারপ্রাপ্ত সম্পাদক, এবং পরে পুরোদস্তুর সম্পাদকের দায়িত্ব কাঁধে তুলে নেন। তাছাড়া তিনি বর্তমানে "International Journal Of Comic Art" কার্টুন পত্রিকার বাংলাদেশী ইডিটরের দায়িত্বও পালন করছেন। এছাড়া আহসান হাবীব ও হাসান খুরশিদ রুমি ১৯৯৯ সালে বাংলাদেশের প্রথম বিজ্ঞান কল্পকাহিনী ম্যাগাজিন পত্রিকা মৌলিক প্রকাশ করেন। তবে ম্যাগজিনটি তিন বছরের মাথায় বন্ধ হয়ে যায়।
২০১৫ সালে তিনি প্রভাষক হিসেবে ড্যাফোডিল ইন্টারন্যাশনাল ইউনিভার্সিটি এর মাল্টিমিডিয়া অ্যান্ড ক্রিয়েটিভ টেকনোলজি বিভাগে যোগদান করেন। তার পড়ানোর বিষয়বস্তু গ্রাফিক নোভেল।
পারিবারিক জীবন
পারিবারিক জীবনে আহসান হাবীব এক কন্যা সন্তানের জনক। তার স্ত্রী আফরোজা আমীন 'একাডেমীয়া' স্কুলের শিক্ষিকা ও একমাত্র সন্তান শবনম আহসান বর্তমানে ব্র্যাক বিশ্ববিদ্যালয়ে অধ্যয়নরত।
পুরস্কার
তুরস্ক থেকে 'নাসিরুদ্দিন হোজ্জা' প্রতিযোগিতা, হাভানা প্রতিযোগিতাসহ আরও নানান জায়গা থেকে তিনি অসংখ্য পুরস্কারে ভূষিত হয়েছেন।
১৯ দফা কর্মসূচি
১৯ দফা কর্মসূচি হচ্ছে বাংলাদেশের সাবেক রাষ্ট্রপতি এবং বাংলাদেশ জাতীয়তাবাদী দল-বিএনপির প্রতিষ্ঠাতা শহীদ রাষ্ট্রপতি জিয়াউর রহমান কর্তৃক ১৯৭৭ সালের ৩০ এপ্রিল প্রদত্ত একটি রাজনৈতিক আর্থ-সামাজিক উন্নয়ন কর্মসূচি।
১৯ দফা সমূহ
দেশের আর্থ-সামাজিক উন্নয়নের লক্ষ্যে শহীদ প্রেসিডেন্ট জিয়াউর রহমান নিম্নলিখিত ১৯ দফা কর্মসূচি প্রণয়ন করেছিলেনঃ
১। সর্বোতভাবে দেশের স্বাধীনতা, অখণ্ডতা ও সার্বভৌমত্ব রক্ষা করা।
২। শাসনতন্ত্রের চারটি মূলনীতি অর্থাৎ সর্বশক্তিমান আল্লাহর প্রতি পূর্ণ বিশ্বাস ও আস্থা, গণতন্ত্র, জাতীয়তাবাদ এবং সামাজিক ও অর্থনৈতিক ন্যায়বিচারের সমাজতন্ত্র জাতীয় জীবনের সর্বস্তরে প্রতিফলন করা।
৩। সর্ব উপায়ে নিজেদেরকে একটি আত্বনির্ভরশীল জাতি হিসেবে গড়ে তোলা।
৬। দেশকে খাদ্যে স্বয়ংসম্পুর্ণ করা এবং কেউ যেন ভুখা না থাকে তার ব্যবস্থা করা।
৭। দেশে কাপড়ের উৎপাদন বাড়িয়ে সকলের জন্য অন্তত মোটা কাপড় সরবরাহ নিশ্চিত করা।
৮। কোন নাগরিক গৃহহীন না থাকে তার যথাসম্ভব ব্যবস্থা করা।
৯। দেশকে নিরক্ষরতার অভিশাপ থেকে মুক্ত করা ।
১০। সকল দেশবাসীর জন্য ন্যূনতম চিকিৎসার বন্দোবস্ত করা।
১১। সমাজে নারীর যথাযোগ্য মর্যাদা প্রতষ্ঠা করা এবং যুব সমাজকে সুসঙ্গহত করে জাতি গঠনে উদ্বুদ্ধ করা।
১২। দেশের অর্থনৈতিক উন্নয়নে বেসরকারী খাতে প্রয়োজনীয় উৎসাহ দান।
১৩। শ্রমিকদের অবস্থার উন্নতি সাধন এবং উৎপাদন বৃদ্ধির স্বার্থে সুস্থ শ্রমিক-মালিক সম্পর্ক গড়ে তোলা।
১৪। সরকারি চাকুরীজীবিদের মধ্যে জনসেবা ও দেশ গঠনের মনোবৃত্তিতে উৎসাহিত করা এবং তাদের আর্থিক অবস্থার উন্নয়ন করা।
১৭। প্রশাসন এবং উন্নয়ন ব্যবস্থা বিকেন্দ্রীকরণ এবং স্থানীয় সরকাররে শক্তিশালী করা।
১৮। দুর্নীতিমুক্ত ন্যায়নীতিভিত্তিক সমাজ ব্যবস্থা কায়েম করা।
১৯। ধর্ম, বর্ণ, গোত্র নির্বিশেষে সকল নাগরিকের অধিকার পূর্ন সংরক্ষণ করা এবং জাতীয় ঐক্য এবং সংহতি সুদৃঢ় করা।
কর্মসূচির উদ্দেশ্য
১৯ দফা কর্মসূচির মূল উদ্দেশ্য ছিল উন্নয়নের হার বাড়ানো, উৎপাদন ও কর্মসংস্থান বৃদ্ধির লক্ষ্যে পরনির্ভরশীলতা কমানো, আয়ের সুষম বণ্টন, জনসংখ্যা বৃদ্ধির হার কমিয়ে আনা, খাদ্যে স্বয়ংসম্পূর্ণতা অর্জন। এজন্য ১৯৮০ সালের জুলাইয়ে দ্বিতীয় পঞ্চবার্ষিক পরিকল্পনায় জনগণের অর্থনৈতিক মুক্তির জন্য জিয়াউর রহমানের ব্যাপক কর্মসূচি গ্রহণ করেন। জীবনযাত্রার মানোন্নয়ন, খাদ্য উৎপাদন বৃদ্ধি, জনসংখ্যা বৃদ্ধি রোধ, নিরক্ষরতা দূরীকরণ, সম্পদের সুষ্ঠু ব্যবহার ও রফতানি আয় বৃদ্ধির মাধ্যমে স্বনির্ভরতা অর্জন। প্রশাসনিক বিকেন্দ্রীকরণ ও স্থানীয় স্বায়ত্তশাসিত প্রতিষ্ঠানের মাধ্যমে গ্রামের জনগণকে সম্পৃক্ত করে গ্রামীণ জীবনযাত্রার মান উন্নত করা ছিল পরিকল্পনার অন্যতম লক্ষ্য। বাংলাদেশের একটি স্বতন্ত্র শক্তিশালী অর্থনৈতিক ব্যবস্থা গড়ে তোলার ব্যাপারে জিয়াউর রহমানের অগ্রণী ভূমিকা ছিল প্রশংসনীয়। এ ছাড়া ব্যাপক খাল খনন কর্মসূচি, স্বনির্ভর প্রকল্প এবং বৃক্ষরোপণ কর্মসূচিরও তিনি ছিলেন প্রধান প্রবক্তা।
ভাটিয়ালী
কিংবা,
প্রেক্ষাপট
বাংলাদেশ এক নদীমাতৃক দেশ। নদীর সাথে এই দেশের মানুষের যোগসূত্র অত্যন্ত নিবিড়। তাই, ভাটিয়ালী গানও এ দেশের প্রাণের গভীর চেতনা থেকে উৎসারিত একটি বিশিষ্ট সম্পদ। নদীর মাঝি বা নদী পাড়ের জনজীবনে এই গানের প্রচলন অত্যধিক। ভাটিয়ালী অর্থাৎ নদীর স্রোতের টানে ভাটিয়ে যাওয়ার সুর এই গানে বিদ্যমান। নদীর স্রোতের সাথে আছে জীবনের চলার এক অপূর্ব সাদৃশ্য - স্রোত সমুদ্রের দিকে চলেছে, উজানগামী সে কখনই নয়। জীবনও পরিণতির পথে এমনি প্রবহমান যে, যে মুহূর্ত সে অতিক্রম করে সেটি আর ফিরে আসে না। বাংলার ভাটিয়ালী গানের কবি তাই বলেন,
এ গান কবে, কে রচনা করেছিলেন তা আর হাজার মাথা কুটেও জানবার উপায় নেই। কিন্তু এ গানে বাংলার মানুষের, নদীমাতৃক দেশের মানুষের প্রাণের বাণীই ধরা পড়েছে। বাংলাদেশের লোককবির কণ্ঠেই আমরা তাই শুনিঃ
বর্তমান ভাবনা
কিন্তু আধুনিক ভাটিয়ালী লোকসঙ্গীতে ঠিক এই মরমিয়া চেতনা এমনভাবে ধরা পড়তে দেখা যায় না। আধুনিক ভাটিয়ালী গান অনেকটা বস্তুমূখী চেতনায় সমৃদ্ধ - জীবনের সব সমস্যার ঊর্ধ্বে যে খাওয়া-পরার সমস্যা তাই প্রাধান্য লাভ করেছে। এখন নদীর মাঝি উজান কোন বন্দর থেকে পণ্য নিয়ে ভাটির দেশে যাবার সময় চিন্তা করে তার ক্রীত পণ্য নিয়ে ভাটির বন্দরে বিক্রি করে সে কত লাভ করবে। এমনকি নদীর মাঝি অথবা নৌকায় নৌকায় ব্যবসারত সওদাগরের মনেও আজ এমনি লাভ-লোকসানের হিসাব প্রাধান্য লাভ করেছে। এই হিসাব ভাটিয়ালী গানেও প্রতিবিম্বিত ও নতুন সুরে ঝংকৃত।
টনকী ইউনিয়ন
টনকী বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
অবস্থান ও সীমানা
মুরাদনগর উপজেলার পূর্বাংশে টনকী ইউনিয়নের অবস্থান। এ ইউনিয়নের উত্তরে পূর্বধইর পশ্চিম ইউনিয়ন ও চাপিতলা ইউনিয়ন, পশ্চিমে যাত্রাপুর ইউনিয়ন, দক্ষিণে নবীপুর পূর্ব ইউনিয়ন এবং পূর্বে দেবিদ্বার উপজেলার রসুলপুর ইউনিয়ন ও ইউসুফপুর ইউনিয়ন অবস্থিত।
দর্শনীয় স্থান
জনাব মোহাম্মদ জাকির হোসেন চেয়ারম্যান, ২২ নং টনকি ইউনিয়ন পরিষদ
মাইকেল ক্যারিক
মাইকেল আড্রিয়ান ক্যারিক (জন্ম জুলাই ২৮, ১৯৮১) একজন ইংরেজ ফুটবলার যিনি বর্তমানে ম্যানচেস্টার ইউনাইটেডের হয়ে মধ্যামাঠে খেলেন।
কুক দ্বীপপুঞ্জ জাতীয় ফুটবল দল
৫,০০০ ধারণক্ষমতাবিশিষ্ট আভারুয়া তেরেওরা স্টেডিয়ামে সোকা কুকি আইরানি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কুক দ্বীপপুঞ্জের রারোটোঙ্গায় অবস্থিত। বর্তমানে এই দলের ম্যানেজারের দায়িত্ব পালন করছেন কেভিন ফ্যালোন এবং অধিনায়কের দায়িত্ব পালন করছেন তুপাপা মারায়েরেঙ্গার রক্ষণভাগের খেলোয়াড় জেসন স্টুয়ার্ট।
কুক দ্বীপপুঞ্জ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপে কুক দ্বীপপুঞ্জ এপর্যন্ত ২ বার অংশগ্রহণ করেছে, যার প্রত্যেক বার তারা শুধুমাত্র গ্রুপ পর্বে অংশগ্রহণ করেছে।
টনি জ্যামিসন, জন পারেয়াঙ্গা, নিকি তে-মিহা, টেইলর সাঘাবি এবং ক্যাম্পবেল বেস্টের মতো খেলোয়াড়গণ কুক দ্বীপপুঞ্জের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১৫ সালের অক্টোবর মাসে প্রকাশিত র‌্যাঙ্কিংয়ে কুক দ্বীপপুঞ্জ তাদের ইতিহাসে সর্বোচ্চ অবস্থান (১৬৬তম) অর্জন করে এবং ২০১৫ সালের এপ্রিল মাসে প্রকাশিত র‌্যাঙ্কিংয়ে তারা ২০৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে কুক দ্বীপপুঞ্জের সর্বোচ্চ অবস্থান হচ্ছে ১৭০তম (যা তারা ১৯৭১ সালে অর্জন করেছিল) এবং সর্বনিম্ন অবস্থান হচ্ছে ২২৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
তাইকো
right|thumb|টাইকো বাদকগণ, আইচি, জাপান টাইকো একপ্রকার জাপানী ড্রাম।
বৈশাখ
বৈশাখ হল বঙ্গাব্দ বা বাংলা সনের প্রথম মাস এবং শকাব্দ বা ভারতীয় রাষ্ট্রীয় পঞ্চাঙ্গের দ্বিতীয় মাস। এটি নেপালি পঞ্জিকা বিক্রম সম্বৎ ও পাঞ্জাবি নানকশাহি পঞ্জিকার প্রথম মাস। গ্রেগরীয় বর্ষপঞ্জির এপ্রিল মাসের শেষার্ধ ও মে মাসের প্রথমার্ধ নিয়ে বৈশাখ মাস। বৈদিক পঞ্জিকায় এই মাসকে মাধব মাস এবং বৈষ্ণব পঞ্জিকায় একে মধুসূদন মাস বলে।
ব্যুৎপত্তি
"বৈশাখ" শব্দটি এসেছে বিশাখা নামক নক্ষত্রের নাম থেকে। এই মাসে বিশাখা নক্ষত্রটিকে সূর্যের কাছে দেখা যায়।
নববর্ষ
বৈশাখ মাসের প্রথম দিনটি হল বাংলা নববর্ষ। এই দিনটি বাংলাদেশে "পহেলা বৈশাখ" ও ভারতের পশ্চিমবঙ্গ, অসম ও ত্রিপুরা রাজ্যে "পয়লা বৈশাখ" নামে পরিচিত। বাংলাদেশ ও ভারতের উক্ত তিন রাজ্যে এই দিনটি বিভিন্ন সাংস্কৃতিক অনুষ্ঠান ও ধর্মীয় উৎসবের মধ্য দিয়ে পালিত হয়। এই দিনটিতে যাবতীয় ব্যবসায়িক কাজকর্ম শুরু হয়। ব্যবসায়ীরা এই দিন নতুন হালখাতা শুরু করেন। নতুন হালখাতা শুরু উপলক্ষে ব্যবসায়ীরা খদ্দেরদের মিষ্টি, উপহার ও বাংলা ক্যালেন্ডার বিতরণ করেন। কলকাতার কালীঘাট মন্দির ও দক্ষিণেশ্বর কালীবাড়িতে এই দিন প্রচুর পূণ্যার্থী পূজা দেন এবং ব্যবসায়ীরা লক্ষ্মী-গণেশ ও হালখাতা পূজা করেন।
কালবৈশাখী
প্রথাগত দিক থেকে বৈশাখ মাস থেকে গ্রীষ্ম ঋতুর শুরু ধরা হয়। এই মাসে সন্ধ্যা বেলায় মাঝে মাঝে কালবৈশাখী ঝড় ওঠে। এই ঝড়ে মাঝে মাঝেই প্রচুর ক্ষয়ক্ষতি ঘটে।
নাভেদ-উল-হাসান
রাণা নাভেদ-উল-হাসান (رانانويدُالحسَن; জন্ম: ২৮ ফেব্রুয়ারি, ১৯৭৮) পাঞ্জাবের শেখুপুরা এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০০-এর দশকে পাকিস্তানের পক্ষে সকল স্তরের আন্তর্জাতিক ক্রিকেটে অংশগ্রহণ করেছেন।
মালাপ্রভা যাদব
মালাপ্রভা যাদব একজন ভারতীয় কুর্শ কুস্তিগীর। ২০১৮ এশিয়ান গেমস, জাকার্তাতে, মহিলাদের ৫২ কেজি - কুর্শ কুস্তি ইভেন্টে একটি ব্রোঞ্জ পদক জিতেছেন।
নাভেদ-উল-হাসান
ঘরোয়া প্রথম-শ্রেণীর পাকিস্তানি ক্রিকেটে অ্যালাইড ব্যাংক, পাকিস্তান কাস্টমস ও ওয়াটার এন্ড পাওয়ার ডেভেলপম্যান্ট অথরিটি; ইংরেজ কাউন্টি ক্রিকেটে ডার্বিশায়ার, সাসেক্স ও ইয়র্কশায়ার এবং অস্ট্রেলীয় ক্রিকেটে তাসমানিয়া দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন রাণা নাভেদ নামে পরিচিত নাভেদ-উল-হাসান।
প্রথম-শ্রেণীর ক্রিকেট
১৯৯৫-৯৬ মৌসুম থেকে ২০১৫ সাল পর্যন্ত দীর্ঘ ১.৮৫ মিটার উচ্চতার অধিকারী নাভেদ-উল-হাসানের প্রথম-শ্রেণীর খেলোয়াড়ী জীবন চলমান ছিল। পেসের ধরন পরিবর্তনকেও অন্যতম অস্ত্র হিসেবে যুক্ত করেন।
ডানহাতি ফাস্ট-মিডিয়াম বোলার নাভেদ-উল-হাসান চমৎকার পেস সহযোগে দেরীতে সুইং করানোয় সক্ষমতা দেখিয়েছেন। তবে, খেলোয়াড়ী জীবনের শুরুতে তেমন রান সংগ্রহ করতে না পারলেও শেষদিকের ওভারগুলোয় বেশ মিতব্যয়ী বোলিংয়ে অগ্রসর হয়েছিলেন। এছাড়াও, একদিনের ও টি২০ ক্রিকেটে প্রায়শঃই রিভার্স-সুইং সহযোগে ইয়র্কার মারতেন। পেস পরিবর্তনের ক্ষেত্রেও চমৎকার নিয়ন্ত্রণভাব বজায় রাখতেন। তবে, এরজন্যে অনেক সময় তাকে বেশ রান খরচ করতে হয়েছিল। এছাড়াও, নিচেরসারির আক্রমণাত্মক ব্যাটসম্যান হিসেবে প্রথম-শ্রেণীর ক্রিকেটে পাঁচটি শতরানের ইনিংসসহ অনেকগুলো অর্ধ-শতক হাঁকিয়েছেন তিনি। তন্মধ্যে, টি২০ ক্রিকেটে শিয়ালকোট স্ট্যালিয়ন্সের পক্ষে প্রতিযোগিতার চূড়ান্ত খেলায় ৫৭ বলে ৯৫ রান তুলেছিলেন। ব্যক্তিগত কারণে ১৯৯৫ থেকে ১৯৯৯ সাল পর্যন্ত ক্রিকেট খেলা থেকে দূরে থাকেন।
শুরুতে তার খেলায় প্রতিশ্রুতিশীলতার স্বাক্ষর থাকলেও শৃঙ্খলা ভঙ্গের কারণে তাকে খুব শীঘ্রই জাতীয় দল থেকে বের করে দেয়া হয়। তাসত্ত্বেও, পাকিস্তান দলে ক্রমাগত শোয়েব আখতারের পিছু পিছু ছোটাসহ অন্যান্য বোলারের আঘাতের কারণে ওডিআই দলের নিত্য অনুষঙ্গ হিসেবে ফিরে আসেন। তবে, টেস্টে তার অংশগ্রহণ বেশ সীমিত পর্যায়ের ছিল ও বেশ অসফলই বলা চলে। তাসত্ত্বেও, ২০০৫-০৬ মৌসুমে ইংল্যান্ড সফরে তিনি বেশ ভালোমানের ক্রীড়া নৈপুণ্য প্রদর্শন করেছিলেন। ২০০৬ সালে তার খেলার মান বেশ দূর্বল ছিল। সাসেক্সে তিনি কুঁচকির সমস্যায় আক্রান্ত হন। উমর গুলের প্রত্যাবর্তনে তার অবস্থানও কিছুটা সন্দেহের সৃষ্টি করে। তবে, পাকিস্তান দলে সঠিকমানের ফাস্ট বোলারের সন্ধানে হিমশিম খেলে তাকে বিশ্বকাপে যুক্ত করা হয়। দক্ষিণ আফ্রিকা সফরে বিপর্যকর ফলাফলের পরও তাকে দলে রাখা হয়। ঐ প্রতিযোগিতায় দলের ব্যর্থতায় তাকে দলের বাইরে রাখা হয়। তবে, সাসেক্সে ঠিকই নিজেকে মেলে ধরতে তৎপরতা দেখিয়েছেন। নিচেরসারির মারকুটে ব্যাটসম্যান হিসেবে খুব কমই সফলতা পেয়েছেন। তবে, উইকেট-রক্ষক-ব্যাটসম্যান হিসেবেই তিনি নিজেকে গড়াতে চেয়েছিলেন। এছাড়াও, ক্রিকেটকে বেছে নিয়ে প্রথম পছন্দের ক্রীড়া হকি খেলা ছেড়ে দেন তিনি।
কাউন্টি ক্রিকেটে অংশগ্রহণ
পাকিস্তানসহ বিশ্বের বিভিন্ন দেশের টুয়েন্টি২০ ক্রিকেটে অনেকগুলো খেলায় অংশ নিয়েছেন। শিয়ালকোট স্ট্যালিয়ন্স, সাসেক্স শার্কস, ইয়র্কশায়ার কার্নেগি, তাসমানিয়া টাইগার্স ও হোবার্ট হারিকেন্সের পক্ষে ৭৫টি টুয়েন্টি২০ খেলায় অংশগ্রহণ করেছেন।
জুন, ২০০৫ সাল থেকে ইংরেজ কাউন্টি ক্রিকেটে সাসেক্সের পক্ষাবলম্বন করেন। সতীর্থ পাকিস্তানি বোলার মুশতাক আহমেদের সাথে কার্যকর জুটি গড়েন। এছাড়াও, ব্যাট হাতে নিয়ে সফলতার স্বাক্ষর রাখেন। মিডলসেক্সের বিপক্ষে ব্যক্তিগত সেরা ১৩৯ রান তুলেন। ২০০৬ ও ২০০৭ সালের কাউন্টি চ্যাম্পিয়নশীপের শিরোপা বিজয়ী সাসেক্স দলে খেললেও তেমন কোন ভূমিকা রাখতে পারেননি। ২০০৮ ও ২০০৯ সালে ইয়র্কশায়ারের পক্ষে খেলেন।
১২ সেপ্টেম্বর, ২০০৭ তারিখে ডারহামের বিপক্ষে খেলাকালীন কাঁধে প্রচণ্ড চোঁট পান। পরবর্তীতে তাকে মাঠের বাইরে চলে যেতে হয়। ফলশ্রুতিতে, সাসেক্সের পক্ষে তিনি শেষ খেলায় অংশ নেন। ইসিবি’র নিয়মের আলোকে তার পরিবর্তে একমাত্র বিদেশী খেলোয়াড় হিসেবে মুশতাক আহমেদকে যুক্ত করে। ইংরেজ কাউন্টি ক্রিকেটে লিচেস্টারশায়ার ও ইয়র্কশায়ারের পক্ষে খেলার প্রস্তাব পান। ২৬ সেপ্টেম্বর, ২০০৭ তারিখে দুই বছরের চুক্তিতে ইয়র্কশায়ারের সদস্য হন।
অস্ট্রেলিয়ায় হোবার্ট হারিকেন্সের পক্ষে কেএফসি টুয়েন্টি২০ বিগ ব্যাশ নিলামে চুক্তিবদ্ধ হন। আট খেলায় অংশ নিয়ে ১৫টি ডিসমিসাল ঘটান ও প্রতিযোগিতার সর্বোচ্চ উইকেট শিকারীতে পরিণত হন। এরফলে, তিনি ‘দ্য পিপল’স মালেট’ ডাকনামে পরিচিতি লাভ করেন। খেলার শেষদিকের অন্যতম সেরা বোলার হিসেবে চিত্রিত হয়েছিলেন। বোলিং ভঙ্গীমার কোনরূপ পরিবর্তন না ঘটিয়ে নিজেকে সামলে বৈচিত্রমূখী পেস বোলিংয়ে সক্ষম ছিলেন। এছাড়াও, উপযুক্ত পরিবেশে অর্থোডক্স ও রিভার্স সুইং বোলিংয়ে সক্ষমতা দেখিয়েছেন।
বিপিএল প্রতিযোগিতার উদ্বোধনী আসরে ঢাকা গ্ল্যাডিয়েটর্স দলের পক্ষে খেলার জন্যে মনোনীত হন। বিগ ব্যাশ প্রতিযোগিতায় বল হাতে বেশ সফল হয়েছিলেন। ২০১১-১২ মৌসুমের আসরে হোবার্টের পক্ষে ১৫ উইকেট দখল করে শীর্ষ উইকেট শিকারীতে পরিণত হন। এছাড়াও, ২০০৯ সালে অস্ট্রেলিয়ার ঘরোয়া বিগ ব্যাশ লীগে অংশ নেন। তাসমানিয়ান টাইগার্স ও হোবার্ট হারিকেন্সের পক্ষে খেলেছেন তিনি। তিনি ঐ রাজ্য দলের কাল্ট হিরো হিসেবে দ্য পিপল’স মালেট নামে পরিচিতি লাভ করেন।
আন্তর্জাতিক ক্রিকেট
সমগ্র খেলোয়াড়ী জীবনে নয়টিমাত্র টেস্ট, চুয়াত্তরটি একদিনের আন্তর্জাতিক ও চারটিমাত্র টি২০আইয়ে অংশগ্রহণ করেছেন নাভেদ-উল-হাসান। ২৮ অক্টোবর, ২০০৪ তারিখে করাচীতে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ১১ জানুয়ারি, ২০০৭ তারিখে সেঞ্চুরিয়নে স্বাগতিক দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।
মাঝে-মধ্যে পাকিস্তানের পক্ষে টেস্ট খেলায় অংশ নেয়ার সুযোগ পান। এছাড়াও, খুব কমই সফলতার স্বাক্ষর রেখেছেন। টেস্ট দলে খেলার জন্যে তাকে শোয়েব আখতার, মোহাম্মদ আসিফ, উমর গুল ও মোহাম্মদ সামি’র সাথে প্রতিদ্বন্দ্বিতায় অবতীর্ণ হতে হয়। তবে, ওডিআই দলে বেশ নিয়মিতভাবে খেলতেন। ২০০৩ থেকে ২০১০ সালের মধ্যে ৭৪টি ওডিআইয়ে অংশ নিয়ে ১১০ উইকেট দখল করেন। তন্মধ্যে, ২০০৫ সালে ভারতের বিপক্ষে ব্যক্তিগত সেরা ৬/২৭ বোলিং পরিসংখ্যান গড়েন। সবমিলিয়ে ৩৩ বছর বয়সী নাভেদ উল হাসান পাকিস্তানের পক্ষে আন্তর্জাতিক অঙ্গনে ৮৭টি খেলায় অংশ নেন।
২০০৩ সালের ক্রিকেট বিশ্বকাপে প্রথম রাউন্ড শেষে বিদায়ের ন্যায় পাকিস্তানের বিপর্যকর ফলাফলের পর বেশ কয়েকজন খেলোয়াড়কে বাদ দেয়া হয়। ঐ সময়ে তাকে আব্দুল রাজ্জাক, শোয়েব মালিক ও আজহার মাহমুদের সাথে অল-রাউন্ডার অবস্থানের জন্যে প্রতিদ্বন্দ্বিতায় অবতীর্ণ হতে হয়েছিল। ফলে, ৪ এপ্রিল, ২০০৩ তারিখে চেরি ব্লুজম শারজাহ কাপে তার আন্তর্জাতিক ক্রিকেটে অভিষেক হয়। শ্রীলঙ্কার বিপক্ষে ঐ খেলায় হাসান তিলকরত্নে ও প্রসন্ন জয়াবর্ধনেকে উপর্যুপরী বলে বিদেয় করেন। কয়েকটি খেলায় বেশ ভালোমানের খেলা উপহার দিলেও দলের শৃঙ্খলা ভঙ্গের কারণে তাকে বাদ দেয়া হয়।
দলের প্রধান সদস্যদের আঘাতে পেস আক্রমণ ব্যাহত হলে তাকে পুনরায় পাকিস্তান দলে ফিরিয়ে আনা হয়। এরপর আবার তাকে জাতীয় দল নির্বাচকমণ্ডলী থেকে উপেক্ষার শিকার হতে হয় এবং উমর গুল ও ইফতিখার আঞ্জুমের ন্যায় উদীয়মান ফাস্ট বোলারদের সাথে শক্ত প্রতিদ্বন্দ্বিতায় অবতীর্ণ হতে হয়। ব্যক্তিগত সেরা বোলিং পরিসংখ্যান গড়েন ৬/২৭। জামশেদপুরে ভারতের বিপক্ষে এ সাফল্য লাভের ফলে তার দল জয়ী হয়। সুন্দর ক্রীড়াশৈলী প্রদর্শনের স্বীকৃতিস্বরূপ ২০০৫ সালে আইসিসি কর্তৃক বিশ্ব একদিনের আন্তর্জাতিক একাদশে তাকে অন্তর্ভুক্ত করা হয়।
২০০৭ সালের ক্রিকেট বিশ্বকাপের উদ্বোধনী খেলায় ওয়েস্ট ইন্ডিজের বিপক্ষে তাকে চড়া মাশুল গুণতে হয়। ফলশ্রুতিতে, পরের দুই খেলা থেকে বাদ পড়েন তিনি। এছাড়াও, আবুধাবি ও স্কটল্যান্ড গমনার্থে তাকে উপেক্ষিত হওয়াসহ শারীরিক সুস্থতার বিষয়েও নিজেকে দূরে সরিয়ে রাখেন। এরফলে, জুলাই, ২০০৭ সালে তাকে কেন্দ্রীয় পর্যায়ের চুক্তি থেকে ছেটে ফেলা হয়।